DIRETTIVA TAL-KUMMISSJONI 2008/67/KE
tat-30 ta’ Ġunju 2008
li temenda d-Direttiva tal-Kunsill 96/98/KE dwar it-tagħmir marittimu
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat d-Direttiva tal-Kunsill 96/98/KE ta’ l-20 ta’ Diċembru 1996 dwar it-tagħmir marittimu (1) u b’ mod partikolari l-Artikolu 17 tagħha,
Billi:
(1)
Għall-iskopijiet tad-Direttiva 96/98/KE, il-konvenzjonijiet internazzjonali u l-istandards ta’ l-ittestjar għandhom japplikaw fil-verżjoni aġġornata.
(2)
Peress li l-emendi għall-konvenzjonijiet internazzjonali u l-istandards applikabbli tat-testjar daħlu fis-seħħ fl-1 ta’ Lulju 2002, id-data li fiha ġiet emendata d-Direttiva 96/98/KE għall-aħħar darba, dawn l-emendi għandhom jiġu inkorporati fid-Direttiva msemmija, fl-interessi taċ-ċarezza.
(3)
L-Organizzazzjoni Marittima Internazzjonali u l-organizzazzjonijiet Ewropej għall-istandardizzazzjoni adottaw standards, fosthom standards dettaljati ta’ ttestjar għal numru ta’ oġġetti ta’ tagħmir li huma elenkati fl-Anness A.2 tad-Direttiva 96/98/KE jew li, għalkemm mhux elenkati jitqiesu rilevanti għall-iskop tad-Direttiva msemmija. Għalhekk oġġetti ta’ tagħmir bħal dawn għandhom jiġu inklużi fl-Anness A.1 jew trasferiti mill-Anness A.2 għall-Anness A.1, kif xieraq.
(4)
Id-Direttiva Nru 96/98/KE għalhekk għandha tiġi emendata kif xieraq.
(5)
Il-miżuri pprovduti f'din id-Direttiva huma konformi ma’ l-opinjoni tal-Kumitat COSS stabbilit mid-Direttiva 2002/84/KE tal-Parlament Ewropew u tal-Kunsill,
ADOTTAT DIN ID-DIRETTIVA:
Artikolu 1
L-Anness A mad-Direttiva 96/98/KE għandu jinbidel bit-test fl-Anness ma’ din id-Direttiva.
Artikolu 2
Fejn tagħmir elenkat bħala “oġġett ġdid” taħt l-intestatura “deskrizzjoni tat-tip” ta’ l-Anness A.1. jew li ġie trasferit mill-Anness A.2 għall-Anness A.1 u ġie manifatturat qabel id-data msemmija fl-Artikolu 3(1) skond il-proċeduri għall-approvazzjoni tat-tip diġà fis-seħħ qabel dik id-data fit-territorju ta’ Stat Membru, tagħmir bħal dan jista' jitqiegħed fis-suq u abbord bastiment komunitarju matul is-sentejn ta’ wara d-data msemmija.
Artikolu 3
Traspożizzjoni
1. L-Istati Membri għandhom jadottaw u jippubblikaw, sal-21 Lulju 2009, il-liġijiet, ir-regolamenti, u d-dispożizzjonijiet amministrattivi neċessarji sabiex ikunu f'konformità ma’ din id-Direttiva. Għandhom jikkomunikaw mill-aktar fis possibbli lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
Għandhom japplikaw dawk id-dispożizzjonijiet mill-21 ta’ Lulju 2009.
Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew għandhom ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu il-mod ta’ kif għandha ssir din ir-referenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali, adottati fil-qasam kopert minn din id-Direttiva.
Artikolu 4
Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata fil-Ġurnal Uffiċjali ta’ l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmul fi Brussell, 30 ta’ Ġunju 2008